狂舞派

《**狂舞派**》（）係2013年上畫嘅港產片，呢套戲由黃修平執導、同埋王日平做監製、同麥秋成做動作指導，而主演嘅有顏卓靈、蔡瀚億、楊樂文、范穎兒同埋Tommy "Guns" Ly。呢套戲由高先電影投資兼發行，攞到香港電影發展基金同埋太陽娛樂文化融資。呢套戲喺第37屆香港國際電影節嗰度首映，仲喺2013年8月8號公映。

## 劇情
喺一間祖傳荳品舖長大嘅阿花自細就好鍾意跳舞，係Hip-hop界嘅天才少女，但係佢畀屋企人要佢注重學業嘅傳統思想下埋沒咗發展跳舞蹈嘅理想。阿花按屋企人嘅意願考咗入去讀大學之後，終於擺脫咗佢哋陳舊嘅諗法，憑住佢出色嘅舞技加入咗大學嘅跳舞學會，成為咗大學學界入面好受歡迎嘅舞團「BombA」嘅超新星，仲畀萬人迷嘅會長Dave睇得起。雖然「BombA」係大學學界入面好受歡迎嘅舞團，不過佢哋喺跳舞比賽「舞林大會」裡面次次都輸畀佢哋嘅勁敵「Rooftoppers」。

喺阿花苦練去創新舞招嚟對付佢哋宿敵「Rooftoppers」嗰陣時，阿花就畀隊友Rebecca報復，因為阿花曾經喺中學嗰陣時嘅舞蹈表演入面當眾奚落對方。Rebecca不惜橫刀奪愛同埋挑撥離間，又嘲笑阿花嘅舞姿，搞到愛情同理想雙失嘅阿花喺受到羞辱之後好嬲咁離隊退出「BombA」。

有一日，太極學會嘅會長柒良無意中咁看中咗阿花嘅心靈手巧，於是就拉攏佢加入太極學會。阿花原本以為太極同阿與良一樣咁老套，直至佢發現阿良不為人知嘅過去，知道佢曾經入過去懲教所嘅阿良畀太極改變仲去感化其他人，阿花後來對洗心革面嘅阿良同埋太極完全改觀，佢哋兩個因為日久生情而擦出愛火花，阿花更加受到太極啟發而自創全新舞招，開創咗佢獨一無二嘅街舞風格。Rebecca喺呢個時候為咗Cosplay嘅理想而改名做Momoko，佢因為想攞返以前喺舞台最耀眼嘅目光而揀咗離開BombA去選「動漫寶寶」，仲同Dave分手。

BombA同埋阿Dave因為八卦周刊嘅醜聞報導而搞到名譽掃地，舞團啲隊員士氣低落到好似一盤散沙咁，Dave好辛苦咁阿花返嚟舞團去應付嚟緊會舉行嘅舞林大會，阿花心郁郁想返番去舞林去圓夢，但係就畀自己喺度呷醋嘅阿良無意間整傷咗隻腳，搞到參唔到賽。喺阿花覺得失意絕望到瀕臨到放棄理想嗰陣，佢哋嘅宿敵「Rooftoppers」嘅大佬Stormy就現身喺坐緊輪椅嘅阿花面前，當面揭開「Rooftoppers」稱霸舞壇嘅秘密......

## 演員
### 主演
* 顏卓靈 飾 花
* 蔡瀚億 飾 柒良
* 楊樂文 飾 Dave
* 范穎兒 飾 Rebecca
* Tommy "Guns" Ly 飾 Stormy
* 劉敬雯 飾 奶茶
* Popper Wing 飾 熊貓
* 黃莉雅 飾 飄
* B-boy Kinko 飾 鍵威
* B-boy ChuTin 飾 飛天
* 孖八（Popper 88）飾 Rooftoppers
* Rhythm Attack（MONKEY、細成、康、琪、魚蛋）飾 Rooftoppers
* 「飛躍道」王浩鋒 飾 Rooftoppers
* Heartgrey 飾 Beatboxer
* Bipin
* Heyo 飾 Rapper
* 易宇航 飾 Bruce

### 客串
* 黃貫中 飾 太極大師
* 葉蘊儀 飾 花母
* 陳榮照 飾 花父
* 林盛斌 飾 八卦周刊記者
* 糖兄 飾 選美會主持
* 黃修平（導演） 飾 酒保

## 故事藍本
導演兼編劇黃修平同埋監製陳心遙分別喺香港中文大學新亞書院去讀藝術系同人類學系。佢哋兩個喺畢業後冇喺商業發展，反而堅持做藝術創作嘅工作，甘心過住顛沛流離嘅生活。導演兼編劇黃修平話佢哋當時冇自己嘅辦公室，需要成日四圍去飄泊，席地去度橋，例如夜晚喺香港理工大學嘅7-Eleven便利店去傾電影劇本。

理大學生會因應學生投訴逸夫樓大學書局側邊嘅空地有太多街舞者動作大又阻塞通道而安裝咗兩塊「請勿在此進行跳舞活動」嘅告示牌，呢個因為冇足夠嘅「鏡房」練舞同埋唔畀喺校內練習嘅情況，啟發咗黃修平諗咗個為理想而奮鬥到底嘅故事劇本。

演員Tommy "Guns" Ly喺戲裡面嘅角色係改編自佢自己本身嘅故仔。

## 戲中嘅文化藝術或技藝興趣
* 街舞：Hip Hop（嘻哈）、Breaking（霹靂舞）、Locking（鎖舞）、Jazz funk（鄉土爵士樂）、Popping（機械舞）
* ：Beatboxing（節奏口技）
* Hip hop文化：Graffiti（塗鴉）、Rapping（饒舌）、DJ、B-boy
* 中華文化：中國舞，太極拳，（戲中「太極拳」嘅師徒關係）
* ：廣東話粗口（戲裡面「柒良」嘅名），（戲裡面「柒良」講笑話係「洪興啲Friend」，暗示同三合會有關連）
* ：戲裡面嘅對話，例如「Soc房」
* 日本動漫文化：Cosplay（角式扮演）、爆旋陀螺、（戲裡面嘅Cosplay）
* 日本
* 表演藝術：魔術，手指舞（Finger Tutting ）
*極限運動：Parkour（跑酷）
*動畫：（Hand-drawn Animation）

### 流行文化
戲裡面嘅對白：做咗經典金句。

## 電影取景
* 戲裡面嘅豆品店：九龍城福佬村道嘅「公和荳品廠」；
* 香港理工大學校園，同埋香港教育大學學生會屬會辦公室；
* 上環安和里；
* 禮堂；
* 何文田愛民邨（導演黃修平所住嘅地方）。

## 電影製作
* 編舞：麥秋成
* 中文主題曲《狂舞吧》，曲：，詞：，主唱：黃宇希（feat. Dough-Boy）
* 英文主題曲《The Way We Dance》，曲：戴偉，詞：陳心遙，主唱：黃宇希

## 上映
### 票房
截至2013年9月29號為止，《狂舞派》上映咗53天，香港票房有$1,316萬港元（大約$170萬美金）。雖然兩位主角冇得分紅，但呢套戲為佢哋帶嚟咗唔少嘅工作機會，做柒良嘅蔡瀚億就接拍咗兩套戲。

### 中國大陸上映
2013年8月19號，《狂舞派》喺廣州首映，係５套「廣州・香港電影展映周」放映嘅其中一套戲。《狂舞派》係首批受惠於《》（CEPA），喺視聽（電影）服務領域方面優惠措施嘅港產片。

## 獎項同提名

### 參展
* 香港國際電影節 世界首映
* 電影節發燒友 開幕電影 
* 烏甸尼遠東電影節 競賽電影 
* 愛丁堡國際電影節 參展電影 
* 2013年參展電影
* 第56屆參展電影

## 續集
發行商高先電影董事總經理曾麗芬喺佢自己嘅Facebook上面分享就嚟開續集嘅訊息。惠英紅大讚套戲有動力同能量，即場同導演自薦續集嘅一個角色，仲話自己有舞蹈根底唔成問題；郭富城喺9月7號晚响金鐘欣賞《狂舞派》，睇完之後感動到眼濕濕，仲提議拉埋周潤發一齊客串去拍續集。

導演黃修平就話，好多時開續集未必好得過第一集，裡面包括好多因素，例如急功近利。追捧熱潮容易走下坡，所以佢打算唔拍續集，直接以原班人馬開拍《狂舞派3》。黃修平話「因為人係需要熱血，但亦都要小心容易變成一啲廉價嘅口號，今次開《狂舞派3》會在意做呢方面嘅反思。」

黃修平同埋呢套戲嘅監製陳心遙喺《狂舞派》公映之後就落手另一套戲《》嘅準備工作，開拍《狂舞派3》至少係2014年下半年之後嘅事，或者最快都要去到2015年先至可以同觀眾見面。

### 開拍
《狂舞派3》喺2018年11月舉行開鏡儀式，蔡瀚億、顏卓靈、楊樂文同埋劉敬雯...等等原班人馬參與，仲加入咗《哪一天我們會飛》嘅演員游學修同埋吳肇軒等等。導演黃修平話今次係擺脫以前續集嘅框框，《狂舞派2》淨係會喺《狂舞派3》入面嘅多重宇宙論展現出嚟，用戲中戲嘅表現手法嚟講故仔。

## 睇埋
*《狂舞派3》

## 註

## 外部連結
* 
*《狂舞派 》在香港雅虎的電影頁面
*
*
*
*
*
*
*
*